Ормунд ноёнтон, дуулгах баяртай мэдээ байна.
Дайн дууссан, холбоотнууд чинь тарж, зээ дүү нар чинь зугтсан.
Шинэ хатан эцгийнхээ сэнтийд заларсан.
Тийм цуу яриа дуулдсан.
Элдэв цуурхал батгана шиг бужигнаж байдаг хойно доо.
Хатан хаан мэргэн ухаан гаргаж чамд болоод танай армид
нигүүлсэл үзүүлюү хэмээв.
Өвдөг сөгдөөд, үнэнч байхаа тангараглахад л болно,
тэгээд Хуучин Хотдоо очоод амар амгалан амьдарч болно.
Та энэ мэдэгдлээ юугаар нотлох юм?
Эсвэл би хэгжүүн ханхүүгийн буурь суурь,
шулуун шударга байдалд итгэх ёстой юу?
Надад итгэх эсэх чинь хамаагүй,
чи тун удахгүй үнэнтэй нүүр тулна.
Чиний авга ах Отто саяхан нүүр тулсан,
Хайтаверын харуул ч мөн түүний араас орсон.
Харин би тулалдах байр суурьтай байвал яах бол?
Яах нь тодорхой байгаа байлгүй дээ.
Энэ уулзалтын таатай уур амьсгалыг эвдэх хэрэггүй.
Гэхдээ би үүнийг хэлэх нь зүйтэй...
Тэнд байгаа Ульф
Өндөр Цамхаг дахь чиний танхимд дуртайяа тухлах байх шүү.
Ульф, чи Хуучин Хотын ноён болмоор байна уу?
Надад сонголт үлдсэнгүй ээ.
Би хувьдаа эсэргүүцмээр байна.
Гэвч өөрөөсөө гадна өөр олон амийг би бодолцож үзэх ёстой.
Тиймээс, энх тайвны үүднээс...
- би дагаар оръё. - Таатай байна.
Ормунд Хайтавер миний бие
хатан Ренира Таргариенд үнэнч байхаа амлаж байна.
Би түүнд үнэнчээр зүтгэхээ тангараглая.
Дурамжхан ч гэлээ ухаалаг сонголт хийлээ, Ормунд ноёнтон.
Одоо армиа аваад нутаг буц, та нар өршөөгдөх болно.
Бидний ажиллагаа өндөрлөлөө.
Сарнайн замаар гэрийн зүг.
Мартах шахлаа.
Чиний асран халамжинд байгаа...
Дейрон Таргарен.
Тэр надтай хамт явах болно.
Түүнийг барьцаанд авах нь уу?
Эйгоны залгамжлагчдын нэгийг Ричийн нутгаар луутайгаа
зоргоор тэнүүчлэхийг зөвшөөрөх нь дэндүү харалган хэрэг болно.
Бид түүнийг Висерисийн хөвгүүн хэмээн үзэж эелдэг хандах болно.
Харин та л аятайхан байхад болно.
Зоригтой байгаарай, залуу ханхүү минь.
Уулзах таатай байна, ач дүү минь.
Гэртээ харь даа.
ЛУУТ ОВОГ
Тэртээх он жилүүд өнөөдөр юм шиг л мэдрэгдэж байна.
Аз жаргалтай дурсамжууд минь.
Би хүүхэд байхдаа аавдаа...
сурсан хөгжмөө тоглож өгөхөөр энд ирдэгсэн.
Аав минь чадалтай байж дээ.
Ээж минь ч мөн адил...
Ормунд ноён бууж өгсөн.
Бид бяцхан ханхүүг чинь авчирлаа.
Гэсэн ч би тэднийг бүгдийг нь чандар болгочихмоор л байна.
Би аавынхаа өөрт минь хүлээлгэсэн итгэлийг батлах ёстой.
Би улсаа аавынхаа сэтгэлд нийцэхүйцээр захирна.
Яадаг ч байсан бид эхлэх л ёстой.
Би титмийн ёслолоо даруйхан хийх тусмаа нэн сайн.
Гэвч бэлтгэнэ гэж нүсэр ажил байна.
Ирэх зочдыг байр, хоолоор хангах...
наадам, ёслолын жагсаал зохион байгуулах гээд.
Дейрон Таргарен, Эрхэм дээдэс ээ.
Бид уулзаж байгаагүй ээ.
Би бол чиний эцэг нэгт эгч, аавынхаа нэрлэсэн залгамжлагч.
Чи сэнтий булаагч буюу өөрийн ахдаа үйлчлэхээр ниссэн.
Чамд өчих зүйл бий юү?
- Амаа нээгээд хатан хаантай ярь. - Чи бол энд хоригдол.
Чиний ааль аяг, буулт хийх чадвараас чинь бүх юм шалтгаална.
Над руу хар.
Миний сэнтийг үгүйсгэх хуйвалдааны талаар
Ормунд юу мэдэж байсныг би мэдмээр байна.
Мөн Эймонд, Эйгон нар ямар оролцоотой байсан?
Чи тэдний үйл хөдлөлийн талаар юу мэдэж байгаа вэ?
Хүссэнээрээ бол. Түүнийг хорь.
Доошоо буулаа!
Тэр миний бодсоноос балчир юм.
Тэр сэнтийн төлөө өрсөлдөнө. Чи түүнийг хөнөөх шаардлагатай.
...Тайлэнд Ланнистер. Тэр надад итгэж үг унагаагүй.
Миний мэдэх юм гэвэл, тэр алтыг хотоос гаргаж хэд хэдэн
газар хувааж байршуулах талаар л ярьж байсан.
- Ямар алт? - Эрхэм дээдэс ээ, титмийн
- баялагийг авчихсан бололтой. - Авчихсан гэнэ ээ?
Таны сан хөмрөг шавхагджээ.
Ганц хоёр долоо хоногтоо бол зөвлөлөө хуралдуулж хүрнэ.
Та Луут Цохионоос алтаа авчирвал арай удна.
Гэхдээ Долоон Улсаа бүхэлд нь удирдахад бол...
Үгүй ээ. Миний титмийн ёслол яах болж байна?
- Чи юм мэдэх л учиртай. - Тэд надад онц юм хэлээгүй.
Магад надад итгэдэггүй учраас тэр биз.
Та түүний үгэнд итгэж байна уу, Корлис ноёнтоон?
Алт байгаа газрыг тэр мэдэхгүй гэдэгт би бол итгэхгүй байна.
- Би худлыг шиншлэхдээ гаргууд. - Чамаас асуусан хүн алга.
Надад зөвлөх нь миний Тагнуулын сайдын үүрэг.
Хоолойн тулаанаас хойш Тайлэнд баатрыг үхсэнд тооцох нь зүйтэй.
Гэхдээ тэр хэн нэгэнд хэлсэн л байж таараа.
Хэрэв тэгсэн бол Жаспер ноёнд л хэлсэн байх.
Төмөр саваа.
Ээ, халаг.
Бидний нөхцөл байдал...
барцадтай байна.
Гэвч би титмийн ёслолоо зайлшгүй хийх учиртай.
Эйгон хам хум хийсэн.
Минийх зохих ёстой дагуу байх ёстой,
одоо удирдагч нь хэн бэ гэдгийг гүрэн даяар тунхаглах учиртай.
Хатантан минь, ард түмэн чинь өлсөж байхад ийм их зардал
гаргах нь тэднийг гонсойлгож мэднэ гэж би хувьдаа бодож байна.
Энэ бол хууль ёсны асуудал болохоос хоосон хийрхэл биш.
Гурамсан Толгойтын арми сүйрсэн,
гэхдээ амьд үлдсэн тэнгисийн цэргүүд эрэг рүү гарч ирсэн.
Тэд тосгодуудыг дээрэмдэж байна.
Охид хүүхнүүдийг авч яваад төлж дийлэхээргүй барьцаа нэхэж байна.
Хотод асуудал бэрхшээл арвин байна, Эрхэм дээдэс ээ.
Үр тарианы агуулахууд бараг хоосорч,
талбайнууд эзгүйрсэн,
тариалангийн улирал иртэл хэдэн сар дутуу байна.
Хэрэв бид зарим нэг худалдаа...
Зам харилцааг сэргээхэд хугацаа орно.
Тэгээд ч бидэнд задгай далайд
аюулгүй байдлыг хангахуйц тооны хөлөг онгоц байхгүй.
Энэ хооронд, бид талх барих үр тариа олох ёстой,
үгүй бол хүмүүс дахиад өлсөнө.
Тэжээлгэх гэсэн хүмүүсийн энэ шаардлага дуусашгүй лай юм даа.
Хэдий тийм ч, өлсгөлөн ард түмэн бол аюул,
үүнийг хатантан бид хоёр сайн мэднэ.
Бид ялих шалихгүй зүйлд хэдий их цаг үрэх юм бэ?
Бид ялсан.
Кастерлын Хад руу дахиад хэрээ илгээ.
Тайлэнд тэнд алт нуусан бол бид Жоанна Ахайтнаас мэдэх болно.
Их овгууд руу бүгд рүү нь илгээ.
Хатан хаан нь хүндлэл шаардаж байна гэж тэдэнд дуулга.
Хаант Гүрнийг одоо хэн захирч байгааг тэдэнд сануул.
Та Луут Цохионоос бага зөвлөлөө авчрахгүй юм уу?
Энд хариуцуулах ажил их бий шүү дээ.
Тэд надаас үйлдлээрээ биш ч, чимээгүй урвасан.
Надад тэдэнтэй ярих зүйл байхгүй.
Эймонд хаана байна?
Тэр Харренхал дахь Деймоны бэхлэлтийг шатааж,
цайзын ноёныг хөвгүүдтэй нь бүрэлгэсэн.
Тэгээд өөрөө алга болсон гэнэ.
Вэйгар хамгийн сүүлд харагдсанаас хойш хэд хонож байгаа.
Тэнд нэг домч маягийн нэг эмэгтэй байна лээ.
Би тийм эмэгтэйн тухай сонсож байгаагүй ээ.
Эймонд энд тантай сөргөлдөж зүрхлэхгүй.
Тэгэхгүй ээ, гэхдээ би түүнийг олмоор байна.
Хонь-Суйлагчийг ч бас.
Тэд бол аюул.
Бейлаг тагнуулаар нисгэ.
Харренхалаас эхэл, юм үзэгдсэн даруй мэдээл гэж хэл.
Дээрээс нь, би тэдний унаачдыг барьж ирсэн хүнд шан харамж өгнө.
Бидэнд шан өгөх бэл байхгүй л юм шиг байна даа.
Бид олох болно оо.
Тэр ч байтугай, Ганц Нүдэт Эймондыг хөнөөсөн хүнд
би Харренхалыг тэр чигт нь өгөх болно.
Мөрөн Нутаг тэр чигээрээ минийх учир тэр газар надад хэрэггүй.
Тийм ээ, Эйгон бүх харх баригчдыг дүүжилсэн.
Таны хамгаалагч байх нь нэр төрийн хэрэг ч гэлээ,
би хотын харуулын залуусынхаа хажууд байх нь зүйтэй.
Би таныг Хатны харуулаа нэн даруй томил гэж зөвлөмөөр байна.
Деймон сонгон шалгаруулах болно. Энэ асуудлыг түүнд даатгана.
Хатантан минь, ганц хором.
Хархнууд хамаг лааны нөөцийг маань идчихсэн бололтой.
Өөхөн тос бага үлдсэн. Шинэ нөөц татахгүй бол харанхуйд суух нь.
- Тэгвэл тат. - Ойлголоо.
- Одоогоор хянах юу ч... - Өршөөж үзнэ үү.
- Унтлагын танхимын асуудлаар... - Наад асуудлаа дараа бол.
Хайтаверын хамжлага ноён Арборыг захирдаг.
- Дарсны үнэ гурав дахин өссөн. - Хойшоо.
- Асуудал нь мэдээж зоос. - Одоо больцгоо!
Тансаглал, эрх ямба ярилцах цаг цаашид бишгүй их гарна зүгээр.
Миний алт хаана байна?
- Чиний алт аа? - Титмийн алт. Сан хөмрөг.
- Мэдэн будилах гэсний хэрэггүй. - Би чамд тус болохгүй.
Сангийн сайд л сан хөмрөгийг эндээс гаргасан.
Тэгээд хатан энийг мэдэхгүй байх уу?
Тэд анхнаасаа л надад, миний нөлөөлөл,
миний байгаа байдалд дургүй байдаг байсан.
Төрсөн эцэг минь хүртэл хувалдаанаа надаас нуусан.
Тийм гэж үү?
Өөрөөс нь асуу гэмээр байвч,
чи тэр хүнийг ямар ч ёс төргүйгээр хороосон.
Тэгээд сэтгэл чинь тайтгарсан уу?
Жэйсийг алдсаны?
Би ээжтэй чинь тохиролцсоны дагуу Эйгоныг хороохыг илүүтэй хүссэн.
Гэвч байдал ийм л байна.
Тэр алга, бас чамайг үүнд оролцоогүй гэдэгт итгэхэд ч бэрх.
Тэр өөрөө л явсан шүү дээ.
Намайг Луут Цохионоос ирэхэд Эйгон явчихсан байсан.
Орвейл чамд өчөөгүй гэж үү?
Түүний өчил үү? Эсвэл чиний зааж өгсөн үг үү?
Намайг мунхаг амьтан гэж бодох хэрэггүй шүү.
Хэрэв чи намайг Ларис ноёны олон давхар төлөвлөгөө бүрийг
урьтаж хар гэвэл бол би жулдана гэдгээ хүлээн зөвшөөрнө өө.
Вэйгар хаана байна?
- Хонь Суйлагчийг хэн унав? - Би мэдэхгүй!
Миний амалсан ёсоор Эймонд явчихсан байгаа бус уу?
Хэрмэн дээрх харуулууд чамайг зовоолгүй нэвтрүүлсэн бус уу?
Би чадах бүхнээ хийлээ.
Чи эрчүүдийн хийсэн үйлдэлд намайг буруутгасаар байх уу?
Биднийг явж болно гэж та амалсан.
Бид харуулуудад хэлсэн. Бид зугтсан.
Түүний царайг хэн ч танихгүй.
Эйгоныг.
Түлэгдэж, сорвин нүүртэй болсон.
Луу нь үхсэн. Түүнийг ч мөн үхсэн гэж зарла.
Эйгон тулалдаж чадахгүй, Ларис түүнийг босгох гэж оролдвол...
түүнийг дүр эсгэгч гээд няцаахад л болно.
Чи түүний амийг хамгаалсаар л байх шив.
Чи эцгийг минь хороосон.
Эймондыг олдсон цагт...
бас миний урдах саад арилсан цагт та нар чөлөөтэй явж болно.
Тэр цаг иртэл би Хайтаверчуудад талтай харагдаж боломгүй.
Би энэ өрөөнд баймааргүй байна.
Би чамтай зүй бус харьцахгүй ээ.
Чамайг хоол унд, хувцсаар хангана...
Бас хэрэгцээг чинь хангах шивэгчин ч дагуулна.
Чи Бурхадын төгөлд хамгаалалт дор алхах болно.
Бас хоёр гурав хоногтоо Жехераг чамтай нэг цаг уулзуулж байна.
Чи ингэх гээгүй биз дээ, Ренира. Гуйя.
Эдгээрийн аль нь ч надад таатай биш байна.
Тэгэхээр би хүүгээ баригдаж ирээд алагдахыг нь хүлээх юм биз дээ?
Би ердөө төсөөлөх төдий л байна.
Эйгоныг энд нас барсан байдалтай олдсон гэж зарламаар байна.
Овжин мэх байна, Эрхэм дээдэс ээ.
Жофрейг Хөндийгөөс буцаан авчруул.
Тэр бол удмын дараагийн хүн.
Одоо түүнийг миний залгамжлагч болгон өсгөх учиртай.
Би энэ газрын талаар ихийг мэдэх ч өнөөдөр л нүдээр харж байна.
Төсөөлөлтэй чинь таарч байна уу?
Зарим талаараа илүү том, зарим талаараа илүү жижиг юм.
Танд итгэх итгэл дутуудсандаа л Алисент танд
алт хаана байгааг хэлээгүй байх гэж би таамагланам.
- Тэр тэгээгүй ээ. - Та түүнд итгэж байгаа хэрэг үү?
Тэр Хайтавер.
Үнэн.
Гэвч ийм том байшинд ганцхан харх байсан гэж итгэх нь
тэнэглэл болох бус уу?
Бидний барьцаа буюу түүний хүү Дейронд л би санаа чилж байна.
Алисент мэдэж байгаа юу?
Журмаар бол би түүнийг урвагч хэмээн толгойг нь авах ёстой.
Тэр Эйгоны халааг авах хүн тул танд аюул дагуулна.
Тэр бас миний эцэг нэгт дүү,
Эйгон, Эймонд нар шиг гэм үйлдээгүй, тэгээд ч бас...
Би яагаад түүнийг хороож болохгүй гэж?
Миний хөвгүүийн минь амийг авсан байхад
би яагаад түүний амийг авч болохгүй гэж?
Таныг зогсоох юу ч байхгүй шүү дээ.
Хийх ажил уул овоо шиг их байна, гэвч итгэж хариуцуулах хүн алга.
Миний шадар шивэгчин Элинда?
Элинда бидэнд сайн зүтгэсэн, одоо хотод байгаа.
Түүнрүү хүн илгээ. Бас, Мисериа...
ажилчдаас байцаалт ав.
Чимээгүйхэн, чи л чадна.
Хайтаверчуудад үнэнч хүмүүсийг солих ёстой шүү.
Даруйхан эхэлье ээ, Эрхэм дээдэс ээ.
Өглөөний мэнд, Эрхэм дээдэс ээ.
Долоон Дүрт Нэгэн Бурханы өмнөөс адисалъя.
Шуурхай ирсэнд тань гялайлаа.
- Ойрын хэд хоногт их юм боллоо. - Ороо бусгаа цаг шүү дээ.
Одоохондоо би титмийн бүрэн ёслолыг алгасах нь зүйтэй ч,
ядаж олон түмний нүдэн дээр танаар тослуулж,
адислуулмаар байна.
Харамсалтай нь тэгж чадахгүй.
Ямар шалтгааны улмаас?
Хэдэн сарын өмнө би дүү Эйгоныг чинь тосолж...
түүнийг бурхад болоод хүмүүсийн өмнө зүй ёсны хаан гэж зарласан.
Тийм ээ. Эйгон нас барсан, одоо би сэнтийд суусан.
Та л ингэж хэлж байна.
Та намайг худалч гэж үзэж байгаа хэрэг үү?
Бид түүний цогцсыг хараагүй...
Аниргүй Эгч Дүүсийг ч яс бариулах гэж дуудаагүй.
Хэрэв ямар нэг алдаа байх аваас юу болохыг та ойлгож...
Өө, ямар ч алдаа гараагүй ээ.
Би аавынхаа залгамжлагч,
намайг Долоон Улсыг захирах ёстой гэж бурхад өөрсдөө зарлигдсан.
Тэд намайг босгож, сэнтий булаагчийг сүйрүүлсэн бус уу?
Тийм явдал болсон. Тэр үнэн.
Бурхадын таалал биш юм бол яаж ийм зүйл болох юм?
Хамгийн хүнд үед минь надад луу гарч ирсэн.
Миний бурхад луутай харьцдаггүй.
Луунууд бол харанхуй, бардамнал,
цээрлэлээс ангид байх эрх мэдлийн шуналаар бүтээгдсэн бузар шид.
Тэд сүйтгэдэг...
харин бүтээдэггүй.
Луунаас ямар ч өөдтэй юм гарахгүй.
Тэр байр сууриа тун тодорхой илэрхийллээ.
Хүндэтгэлтэйгээр, би танд ийн зөвлөе.
Итгэлийн дайсан л бүү болоорой доо.
Итгэл ард түмнийг чинь ухааруулж, тайтгаруулж, нэгтгэдэг юм шүү.
Дутуу үнэлэх аваас өөрт чинь л гай авчирна шүү.
Таны өмнө нь таамаглаж байсан тэр зүйлийг би одоо танд өчих ёстой.
Халлын Алин болон түүний дүү хоёр миний хүүхдүүд байгаа юм.
Энэ хоёр миний залуудаа учирч явсан
хөлөг онгоцны мужаан бүсгүйгээс төрсөн юм.
Би өөрийнхөө хүүхдүүд гэж зарлаагүй.
Ичсэндээ болоод.
Бас гэргий Рейнисийгээ гомдоох вий гэхээс их айсан.
Тэр нас барахаасаа өмнө намайг өршөөсөнд би талархаж байгаа.
Би таамаглаагүй ээ.
Гэхдээ би одоо ойлгож байх шиг байна.
Надад зэмлэл хүлээх хэрэггүй дээ.
Язгууртан, эгэл ард хоёрын дундаас төрсөн олон ноёд бий.
Тэдний хөвгүүд зориг зүрхээрээ хэнээс ч дутаагүй.
Аль аль нь өмнө нь хүртэх ёстой байснаасаа илүүг
хүртэх эрхтэй гэдгээ харуулсан.
Чухам үнэн. Алины Гинжин Арлуудад болон сүүлд Хоолойд гаргасан
эрэлхэг үйлдлийнх нь төлөө бид түүнд асар их өртэй.
Та удирдагч хүн гэдгээ харууллаа.
Би үүргээ л гүйцэтгэсэн төдий шүү дээ, Эрхэм дээдэс ээ.
Аддам бол Бурхад намайг таалж байгаагийн баталгаа байлаа.
Итгэл найд минь замхрахад тэд чамайг над руу илгээсэн.
Танд зүтгэх нь нэр төрийн хэрэг, Эрхэм дээдэс ээ.
Ийм тул, хатан минь...
Би хөвгүүдээ хүлээн зөвшөөрлөө.
Үүнээс гадна, би Алиныг залгамжлагчаараа нэрлэмээр байна.
Хөвгүүдийг минь хууль ёсных болгож өгөхийг гэж танаас гуйя.
Одоо тэд Валерион нэрээр овоглог.
Хаант Гүрний ноёдод.
Энэ хоёр үгүй бол...
удам минь тасарч...
нэр минь арчигдана.
Залгамжлагчаа олсон чинь сайн хэрэг л дээ.
Та бид хоёрын хэн хэн нь их зовлон амссан, би...
Таны урдах шинэ эхлэлд би жөтөөрхөхгүй, гэвч Корлис ноён...
Сэнтийгээс ганцхан үг хэлэхэд л болно.
Энэ амархан.
Сэтгэл санаа чинь тогтуун байна уу, Эрхэм дээдэс ээ?
Хэрэндээ л тогтуун байна.
Би ардуудын сэтгэлийг зайнаас хураах гэж оролдож байсан,
гэхдээ тэдний өмнө хатан хааны хувиар гарч үзээгүй.
Таныг тэсэн ядан хүлээж байгаа.
Тэгвэл хүлээлт өндөр байгаа байх нь ээ.
Бидний нөөц хомс байна.
Тэдэнд ямар сэтгэл ханамж өгөхөө мэдэхгүй юм.
Зарим хүмүүсийн хувьд хатан хаанаа харах нь л хангалттай.
Би таны гоё чимэглэлийг авчрах уу?
Би хэрэгцээгүй чимэг зүүлт зүүхгүй ээ.
Би хүч чадлаа харуулах ёстой.
Бас бэлэн байдлаа.
Илд байвал яаж байна?
Тэгэх нь тусламж хэрэгтэй хүмүүст хүргэх
таны санаатай зөрчилдөхгүй юү?
Чиний зөв өө.
Гэхдээ л.
Гинж байж болох юм.
Илүү жинтэй харагдана.
Эд нарын нэгийг.
- Новш гэж. - Эрхэм дээдэс ээ?
Би цус алдаж байна.
- Итгэлтэй байна уу? - Тийм ээ. Новш гэж!
Мэдээж.
Би даавуу аваад ирье.
Таргарен овгийн анхдугаар Ренира,
Андолчууд, Ройнар хийгээд, Анхны хүмүүсийн хатан хаан.
Долоон улсын эзэн, Ертөнцийн хамгаалагч.
Эрхэм дээдэс ээ, би ноосоор
амжиргаагаа залгуулдаг нэхмэлчин хүн.
Бид түүхий ноосны хомсдолд ороод байна,
үлдсэн хэдэн хонийг маань луунууд шүүрдчихлээ.
Хонийг нядлахаас нь өмнө ноосыг нь хураавал яаж байна?
Тэгээд л шийдэгдэх бус уу.
Тэгж болох нь гарцаагүй ээ, мэдээж,
гэхдээ манай хоршоонд олон хүн бий.
Нөөцөө сэргээхэд бидэнд хөрөнгө оруулалт хэрэгтэй.
Таван зуун алтан луу зоос.
Хонины хувьд, хатантан минь.
Тийм шийдэл биднийг махаар хангаж чадахгүй.
Мах бэлтгэгч бид ажилгүй болсон.
Агнах ан байхгүй юү?
Ойр орчимд байхгүй.
Анчдыг бүгдийг нь харваачаар аваад явчихсан.
Хэрэв бид титмийн санхүүжилт авах юм бол...
Хааны ойг бодолцож үзвэл яаж байна?
Тэгэх нь их зоримог алхам болно, Эрхэм дээдэс ээ.
Ийм зүйл танай хаан дээдсүүдийг гомдоох байсан биз ээ.
Буга, гахай биш, харин туулай байвал яах бол?
Энэ талаар эндээс өөр хэлэлцүүлэг дээр зөвшилцөх нь зүйтэй.
Дараагийн хүсэлт гаргагч ирнэ үү.
Намайг Силви гэдэг, Эрхэм дээдэс ээ.
Надад сэнтий булаагчийн эсрэг хатагтай Мисериагийн
ажиллагаанд туслах завшаан тохиосон юм.
Чамд баярлалаа, мөн итгэлээ алдаагүй та бүхэнд баярлалаа.
Би мөнгөний төлөө биш, харин шударга ёсны төлөө,
энэ олон саруудад
эгэл ардуудын амссан зовлон
зүдгүүрийн төлөө зарга мэдүүлж байна.
Хориг нээгдсэн. Одоо удахгүй худалдаа хийж эхлэх...
Биднийг гачигдалд оруулсан зүйл ганц хориг биш, Эрхэм дээдэс ээ.
Баячуудаас болсон.
Язгууртан ноёдоос.
Тэд агуулахынхаа чинээгээр бараа таваар авч нөөцөлснөөс болоод
ядуу ардад юу ч үлдээгээгүй.
Энэ үнэн үү?
Би гэм зэмгүй хүн биш ээ, хатан минь.
Энэ бол ертөнцийн жам.
Гэвч ядуу ардууд өлсгөлөн байхад
язгууртнууд хамаг үлдсэнийг нь авч хураагаад байх юм бол...
ийм асуудлыг бол ард түмнээ өмгөөлж хамгаалахаар
эрх мэдлийг гартаа авсан хатан танд би өргөн барих учиртай.
Энэ бол хотын зовлон зүдгүүүрийг баячуудад тохох аюултай хандлага.
- Дайнд бүгд л зовдог. - Зарим нь бусдаас илүү зовдог.
Үеийн үед л тийм байсан.
Гэсэн ч ийм цаг үед бол хариуцлагагүй хүмүүс үүнийг
бослого, үймээн дэгдээх зэвсэг болгон ашигладаг юм.
- Эгэл ардууд захирагчийнхаа... - Базлалт намдаана.
хамгаалал, ивээлийг хүртэх эрхгүй юм гэж үү?
Бид амлалтаа зөрчвөл хор уршгийг нь өөрсдөө л үүрнэ.
Ард түмэн биднээс дэг журам, аюулгүй байдлыг хүсдэг.
Тэд биднээс мах,
түлээний мод хүсдэг.
"Бид" гэж чи хэнийг хэлээд байна?
Би энэ суудалд суух эрхтэй төрөөгүй ч, өөрөө олж авсан юм.
Аль зам нь хамгийн зохист болохыг дэнслэхийг бусдадаа үлдээе.
Бейла эргэж ирсэн үү?
Вэйгар, Хонь Суйлагч хоёрын тухайд ямар мэдээ ирэв?
Санфаяраас өөр луу харагдаагүй гэнэ.
Үхээд удсан, ялзарсан.
Тэр өнөө орой дахиад ниснэ.
Аддамыг түүнтэй хамт илгээе.
Тэд удаан нуугдаж чадахгүй ээ.
- Чи шударга ёсыг хүртэх болно. - Надад хэзээ ч ирэхгүй ээ.
Гэхдээ өчүүхэн төдий хэлтэрхий байсан ч,
би булааж аваад шуналтайяа залгих болно.
Эрхэм дээдэс ээ, энэ зуурт, би таныг санаагаа нөгөө асуудалд...
Ямар ч асуудал алга. Ердөө л нөхцөл байдалд ундууцаж майлалдах
- гомдоллогчид л байна. - Корлис ноёнтон?
Би хатны шийдвэрийг дагана.
Хэрэггүй гэдэг нь.
Таны аав юу хийх байсан бол?
Дайллага хийх болов уу.
Та гурвын хувьд сайхан өдөр тохиож байна.
Бидний хувьд нэр төрийн хэрэг, Эрхэм дээдэс ээ.
Ульф, чи өөртөө ямар алдар өгөх вэ?
Таргарен, Эрхэм дээдэс ээ.
Өө, ёстой болохгүй.
Тэгвэл надад алдар байхгүй.
Тэгвэл бодож ол.
Тэгвэл, Цагаан?
Сайн байна. Харин чи?
Би төмрийн дархан хүн билээ, Эрхэм дээдэс ээ.
Би Алх гэж явъя даа.
Алх Хью.
Цагаан Ульф.
Халлын Аддам.
Сөгдөцгөө.
Дайчин Тэнгэрийн өмнөөс би чамайг зоригтой байхыг тушааж байна.
Эцэг Тэнгэрийн өмнөөс би чамайг шударга байхыг тушааж байна.
Эх Тэнгэрийн өмнөөс,
би чамайг бага балчир, гэм зэмгүйг хамгаалахыг тушааж байна.
- Ингээд болсон уу? - Ульф баатар.
Хью баатар. Аддам баатар.
Хатан хааны хүлэг баатрууд.
Та бүхэн удирдагчдаа болон түүний үйл хэрэгт үнэнч зүтгэж,
насан эцэслэтлээ титмийн зарц, төлөөлөгч байхаа тангараглах уу?
Тангараглаж байна, Эрхэм дээдэс ээ.
Би ч мөн адил.
Насан эцэслэтлээ.
Лютор баатар аа, би тантай нэг санааны талаар зөвлөлдмөөр байна.
Таних бүх язгууртнууддаа оройн зоог баривал...
Эрхэм дээдэс ээ.
Одоогоор бид Хааны Хотод байгаа болохоор бид ямархуу амьдрал
хүлээж болох бол гэдгээ мэдмээр санагдаад.
Тийм ээ, мэдээж. Би чамд болон эхнэрт чинь хангамж амласан.
Тэр явчихсан.
Би эхнэрээ хайсан,
Тамблтонд ахтайгаа байгаа гэсэн сураг л сонслоо.
Түүнд энд ирээдүй байгаагүй.
Түүн рүү хүн явуул,
бид чамд Висенягийн толгод дээр байшин авч өгье.
Тэр нь хэзээ юм бол, Эрхэм дээдэс ээ?
Боломжтой болмогцоо.
Одоогоор надад бага зөвлөл ч...
надад үйлчлэх Хатан хааны харуул ч алга.
Би хоёрдмол байдал, дутагдал гачигдалд дарагдчихаад байна.
Би эхлээд хөл дээрээ босоодохъё, тэгээд чиний хүсэлтийг биелүүлье.
Бэлэвсэн хатан ирлээ, Эрхэм дээдэс ээ.
Оруулчих.
Талархлаа...
Эрхэм дээдэс ээ.
Түрүүн ярилцахдаа би арай ширүүдүүлжээ, уучлаарай.
Надад нэг бяцхан хүсэлт байна.
Сонсоё оо.
Аавынхаа цогцсыг Хуучин Хотруу илгээх гэсэн юм,
тэнд ээжийн минь хажууд оршуулаг.
Хэлснээр чинь болог.
Баярлалаа.
Энд чамтай хамт байх
сонин байна шүү.
Алисент.
Чи нэрээ л оролцуулаагүй болохоос
аавыг хэвтэрт байхад энэ улсыг захирч байна.
Тэгсэн.
Би өнөөдөр санал хүсэлтүүд сонслоо.
Олон хүсэлт ирнэ ээ.
Тэдний хэрэгцээ нь бүр ч их. Хүнд ачаа шүү.
Чи яаж дааж байсан юм?
Үнэнийг мэдмээр байна уу?
Төр барьсан хүн өөрөөрөө үлдэхэд хэцүү.
Заримдаа сонголт хийх үе гарна,
хүмүүс зовж, үхэж байхад нүүрээ буруулах ч шаардлага гарна.
Дотор чинь хаагдах ёстой нэг хаалга бий.
Сэнтийд суухаасаа өмнө жигшин зэвүүцдэг байсан
зүйлсээ хийхэд хүрнэ.
Би бэрхшээлийг нь ойлгож байна аа,
гэхдээ би мөн чанарынхаа эсрэг болох ёстой гэдэгтэй эвлэрэхгүй.
Цаг хугацаа харуулна биз ээ.
Аав минь өөрөөрөө үлдсэн.
Аав чинь өөрийнхөө зохиосон ертөнцөд амьдарсан.
Чи бид хоёр тэнд нь хэзээ ч хөл тавьж байгаагүй.
Тавтай морилцгоо.
Бид эрх мэдлийг гартаа авснаа
хаант гүрэн даяар зарласныг та бүхэн сонордсон биз ээ.
Хайтаверынхан миний өмнө өвдөг сөгдсөн,
мөн энэ өрөөнд буй хүмүүс ч надад үнэнч байхаа тангарагласан.
Миний хүссэнээс хожуу л болохоос.
Гэхдээ би та бүхний өмнө эвлэрүүлэгчийн хувиар сууж байна.
Ийнхүү танд бараалхах нь зол завшаан билээ, Эрхэм дээдэс ээ.
Би Хайтаверчуудад анхнаасаа л итгээгүй гэдгээ өчье,
энд хүрэлцэн ирсэн бүх хүн мэдэж байгаа.
Тийм гэдэгт итгэж байна аа.
Хэдий би таныг үүний эсрэг боссон тухай сонсоогүй ч гэлээ.
Найрын зоог бэлэн болжээ.
Энэ юу вэ?
Энэ бол миний хотын эгэл ардуудын иддэг хоол.
Та нар болон та нар шиг хүмүүс агуулахад хүнс нөөцөлж байхад
ард иргэд үүнээс ч долоон дор юм иддэг.
Эрхэм дээдэс ээ, би айж байсан.
Та биднийг болон ар гэрийнхнийг маань өлсгөмөөр байсан юм уу?
Би ганц ч хүнийг өлсгөхгүй байх байсан.
Би хөрөнгөтнүүдийг хариуцлагатай хандаж,
дорой нэгнээ хоньчин хүн хонио хариулдаг шиг хариуцаж
хамаарасай гэж хүсэх байсан.
Энэ хотод ядуус харх шиг бужигнаж байна.
Тэд хулгай хийж, үйрмэг бүрийн төлөө үхэн хатан тэмцдэг.
Таны хүүхдүүд өлсөж байсан бол та ч бас тийм зүйл хийхгүй юү?
Үгүй ээ, тэгэхгүй.
Биширмээр тэвчээр байна.
Та бол булшиндаа хүртэл сэмбэгэр хэвтэх биз.
Та нарыг энд сууж байхад
манай Алтан Нөмрөгтнүүд гэрт чинь зочилж байгаа.
Та нарын хөеөлж дарсан хоол хүнсийг хайж байгаа.
Тэд олсон зүйлсээ надад авчирч, хэрэгтэй хүмүүст нь тараах болно.
- Энэ бол увайгүй хэрэг. - Биднийг дээрэмдэж байна.
Титмийн та нараас шаардаж буй зүйл бол дээрэм биш, харин үүрэг.
Энэ үдшийн явдал би та нараас
үүнээс хойш юу шаардах вэ гэдэг хичээл болог.
Үдшийг сайхан өнгөрүүлээрэй.
Эрхэм дээдэс ээ.
Мандерли овог, бил үү?
Торрен Мандерли баатар, Эрхэм дээдэс ээ.
Таны хүлцэнгүй зарц.
Энэ инээмсэглэл чинь таны хүлцэнгүй зангаас эхтэй юү?
Энэ бол сайн тоглолтыг чинь биширч буй инээмсэглэл.
Манай Алтан Нөмрөгтнүүд танайд ч мөн зочилж байгаа.
Би энд буй бусад хүмүүсийн л адил хүртэх ёстойгоо хүртэх байлгүй.
Зоригтой алхам байна, эгэл ардууд үүнийг уухайлан дэмжих болно.
Анх хүнсний хомсдол үүсгэсэн шалтгаан нь таны хориг
байсан гэдгийг тэдэнд мартуулж ч магадгүй юм.
Та санаа зоволтгүй, Торрен баатар аа.
Би ой санамж сайтай шүү.
Үүний чинь төлөө тэд чамайг үзэн ядах болно.
Тэд бол худалдаачид, бага язгууртнууд шүү дээ.
Тэд буруу юм хийсэн, өөрсдөө ч мэднэ.
Надад хөгжилтэй санагдсан гэдгээ нуухгүй ээ.
Ингэлээ гээд цөөн хэдэн хүнд, цөөхөн хэд хоног л тус болно,
бусдад нь ямар ч хүртээлгүй.
- Энэ бол зүгээр л бэлгэдэл. - Тийм ээ, бэлгэдэл бол чухал.
Гэхдээ чиний хэлдэг зөв өө, энэ урт хугацааны шийдэл биш.
Тийм учраас би чамайг нисгэх хэрэгтэй байна.
Хөндий рүү яв.
Жэйн ахайтан амласан цэргээ илгээгээгүй.
Тэр өрөө зоосоор барагдуулж болох юм.
Бахыг минь хангах даалгавар байна.
Бусад их овгуудыг би энд дуудах болно.
Түүнээс өмнө алт эсвэл алтны амлалттай ирээрэй,
тэгэхгүй бол бид эхлэхээсээ өмнө бүдрэх болно.
Чи энэ хүртэл явж ирчхээд хэн гэдгээ мэдэхгүй хэвээр байх шив.
Би хотоо удирдах чадахгүй бол,
гүрнийг захирна гэх итгэлийг яаж хураах юм?
Байлдан Дагуулагч Эйгонд гурван луу байсан юм.
Одоо чамд зургаа байна. Энэ бол төсөөллөөс давсан аугаа хүч.
Дэлхий бидний өмнө мэхийж байхад яагаад алт царай алдана гэж?
Дорне биднийх байж болно шүү дээ.
Тэгээд бас Эссос, Чөлөөт Хотууд.
Бас И-Ти баялагтайгаа.
Ертөнцийн хязгаарт далавчтай хүмүүстэй хот байдаг гэлцдэг.
Би тийшээ биеэрээ очиж үзэхийг хүсдэг байж билээ.
Тэр хүмүүс бидний төлөө зүтгэнэ. Тэд чамд зүтгэнэ шүү дээ.
Чи дийлдэшгүй эзэнт гүрэнтэй болно.
Тэгээд бидний үр хойчис өнө мөнхөд захирах болно.
Чи өөрсдийгөө биднийг зовоодог
далайн дээрэмчид шиг тонуулч, дээрэмчнээр дүрсэлж байна.
Би өөрсдийгөө бурхдаар дүрсэлж байна, Ренира.
Угаас бид ийм л заяатай.
Зөгнөлд дурдсанчлан.
Луунуудын амлалт ийм байсаар ирсэн бус уу,
Хуучин Валерийн мөрөөдөлд?
Луу бол хүний наадаж болохгүй
хүч гэж аав минь хэлдэг байсан.
Аав чинь.
Сайн хүн байсан.
Би ахтай эвлэрсэн.
Гэхдээ тэр луунаасаа татгалзсан.
Тэр хэзээ ч агуу байхын төлөө шунаж байгаагүй.
Хүч чадал хэтрэх нь аюултай гэдгийг тэр мэддэг байсан юм.
Хуучин Валерийн мөрөөдөл мөхлөөр төгссөн юм.
Тэнгэрийн хаяа руу санаархахаасаа өмнө
эхлээд Хааны Хотоо гартаа оруулъя.
Ойлголоо.
Чи Дейроныг хороох хэрэгтэй хэвээр байгаа шүү.
Та өнөөдөр ядрангүй байх чинь.
Тэр орон дээр унтаж чадахгүй байна.
Гудсаа солиод үзэх юм уу?
Болох л юм.
Та гашуудлаа залгижээ.
Би гашуудахгүй байна. Би юу ч мэдрэхгүй байна.
Аан, үгүй ээ. Уур хилэн мэдэрч байна.
Барьж үл дийлдэх уур хилэн.
Би тийм уур хилэнг мэднэ ээ.
Хөвгүүдийг минь хөнөөсөн тэр хүмүүсийг би харна аа, Мисериа.
Харах болно.
Ламтан таныг үгүйсгэж л байг.
Энэ таны тослох ёслол болог.
Ренира.
Би дэндүү удаан эзгүй байлаа.
Гэвч эцэст нь бид ийнхүү эргэн уулзлаа.
Сэнтий булаагчид ялагдаж, би зүй ёсны сэнтийгээ эргүүлэн авав.
Иймийн тул, би шудрагаар захирах болно.
Хүч чадлаар басхүү өршөөлөөр...
жинхэнэ хатны зохист хэмжээнд.
Үүний бэлгэ тэмдэг болгож, би та нарт өчүүхэн бэлэгтэй ирлээ.
Бас миний өмнө төр барьж байсан эцгийнхээ хүндэтгэлд зориулав.
Бурхад тантай хамт байг.
Эрхэм дээдэс ээ.
Хэлэх юм байна.
Хэл хэл.
Та Аддамыг хүлэг баатарт өргөмжилжээ,
гэхдээ Веларионоор биш Халлаар овоглосон бололтой.
Алин тэр хоёрыг хууль ёсных болгоно гэж
бид хэлэлцсэн байлтай.
Хэрвээ ёслолын асуудлаас болж байгаа бол...
Намайг уучлаарай, Корлис,
гэхдээ одоохондоо би таны хэлснийг хийж чадахгүй нь.
Би чамд зүтгэхдээ өөрт байсан бүхнээ бүгдийг нь зориулсан.
Ордон минь үнсэн товрог болсон,
би хариуд нь үүнээс өөр юу ч гуйгаагүй.
Хөвгүүдийг минь цуу яриа яаж зовоож байсныг та мэднэ шүү дээ.
Миний засаглал дөнгөж эхэлж байна.
Би одоогоор язууртны гэр бүлээс гадуур төрсөн нэгнийг
дэвшүүлж харагдаж болохгүй нь. Би...
Тэгэхээр, чи өөрөөсөө өөр хэн нэгэн болж
харагдахын тулд миний овгийг доромжлох юм биз дээ.
Би Жофрейг бодох хэрэгтэй байна.
Нэр төр чинь ганхаж байхад би чиний талд бат зогсож ирсэн.
Тийм ээ, түүгээр зогсохгүй өөр олон зүйлд би танд талархдаг.
Гэвч одоо намайг түмэн нүд сонжиж байна.
Магадгүй, хүмүүс сорьж сонжихоо больсон үед...
Чи ичээд байгаа юм биз дээ.
- Энэ чинь хууль ёсны асуудал... - Чиний хүү Жофрей...
бол бутач.
Миний залгамжлагчаараа хүлээн зөвшөөрч байсан чиний хүү Люсерис
- бутач байсан. - Корлис ноёнтон.
Чиний хүү Жэсейрис бутач байсан, бутчаараа дууссан.
Миний хүүхдүүдэд очоогүй зүйлийг яагаад чиний хүүхдүүд хүртэх
болсон шалтгааныг надад чангаар хэлээч.
Хелена Бурхдын төгөл рүү явсан, баярлалаа.
Надад чиний хүү Дейрон байгаа, энэ цамхаг дотор.
Энд үү? Хэзээнээс?
Танай үеэл бууж өгсөн болзлын дагуу,
тэр хоёр өдрийн өмнө надад хүргэгдэж ирсэн.
Тэгээд чи яах гэж...?
Чи түүнийг яахаар төлөвлөж байна?
Журмын дагуу бол би түүний толгойг авах ёстой, гэвч...
тэр ахынхаа урвалтад оролцоогүй.
Тэр зөвхөн томчуудынхаа хүслийн дагуу л явсан.
Учир ийм тул, би түүнийг Умард руу буюу Хэрэм рүү илгээнэ.
Тэр Хэрмийн харуул болно, эргэж ирэхгүй ч гэлээ
амьд үлдэнэ.
Чи надаас баярлалаа гэдэг үг хүлээж байна уу?
Нигүүлсэнгүй хандсаныг чинь харж байна аа.
Гэхдээ би болж болох байсан зүйлд гашуудаж байна.
Түүнийг нялх байхад нь өөр газар хүмүүжүүлэхээр илгээсэн.
Би түүнтэй сүүлийн таван жилд ганц удаа уулзсан.
Би хүүгээ бараг мэдэхгүй л дээ, гэхдээ л...
Миний сонссоноор, тэр оноогдсон тавилангаа зоригтойгоор туулсан.
Би түүнтэй уулзмаар байна.
Чи Шөнийн Харуулд нэгдэж, тэнд амьдралаа өнгөрүүлэх болно.
Хэцүү бэрх зам хэдий ч, нэр төртэй үүрэг шүү.
Чамд юу ч нөлөөлөхгүй бололтой. Харамсалтай юм.
Ээж чинь энд байгаа.
Би чамд нээлттэй байхыг зөвлөмөөр байна.
Ядаж урт замд гарахаасаа өмнө ганц удаа.
Бэлэвсэн хатныг оруул, баатар аа.
Ээж чинь ирлээ.
Хар даа.
Чи хүүг танихгүй байна.
Энэ Дейрон биш байна.
Тэгээд чи хэн юм?
Хэлээч!
Тэр надад тулгасан. Би түүнээс гуйсан.
Хэн чамд тулгасан юм?
Ормунд Хайтавер ноён.
Тэр миний үсийг цайруулаад,
намайг ханхүүгийн дүрд тогло гэж хэлсэн.
Намайг луугаар шатаалгасан ч хамаагүй гэсэн.
Би чимээгүй байх ёстой, үгүй бол тэр ээжийг минь дүүжилнэ.
Миний жинхэнэ ээжийг.
Тэр хатан биш ээ, Эрхэм дээдэс ээ.
Зүгээр л ахайтан, манайхан худалдаачин хүмүүс.
Ормунд намайг мэхэлжээ.
Жинхэнэ хүүг чинь тэр өөр дээрээ байлгаж байгаа нь гарцаагүй.
Намайг мэдэхгүй гэж бодсон юм байх даа?
Тэр юу төлөвлөж байгаа юм?
Эрхэм дээдэс ээ, бидний эндэх ажил бараг дууссан гэдгийг
би танд дуулгахаар ирлээ.
Хайтаверчуудын өнгө, тэмдгийг бүгдийг нь буулгалаа.
Бүгдийг нь шатаа.
Эрхэм дээдэс ээ. Луу манаач хаалган дээр ирсэн байна.
Юу болсон бэ?
Хайтаверын арми Тамблтоныг эзэлсэн.
Юу?
Тэд гудамжуудад нэвтэрсэн.
Хүмүүсийг нь барьцаалсан.
Залуу луу яасан?
Тэд хаалгаар аваад орсон.
Ганц би л зугтсан.
Би тэднийг шатаах болно.
Гэхдээ тэдэнтэй хамт өөрийн хүмүүс чинь бий шүү дээ,
танаас өршөөл гуйх ээжүүд, хүүхдүүдийг шатаана гэж үү?
Ормунд юу руу зориод байгаа юм бол?
Миний арми том.
Тэр ялж чадахгүй.
орчуулсан: Chuluunchimeg Munkhjargal